Na temelju članka 98. Zakona o odgoju i obrazovanju u osnovnoj i srednjoj školi („Narodne novine“, broj 87/08, 86/09, 92/10, 105/10-ispr., 90/11, 5/12, 16/12, 86/12, 126/12-pročišćeni tekst, 94/13 i 152/14) i članka 58. Statuta Osnovne škole Slatine, Školski odbor Osnovne škole Slatine, Slatine uz prethodnu suglasnost Grada Splita na svojoj sjednici održanoj dana 27.01.2016. donio je

STATUTARNU ODLUKU O IZMJENAMA I DOPUNAMA

STATUTA OSNOVNE ŠKOLE SLATINE

**Članak 1.**

U Statutu Osnovne škole Slatine (KLASA: 602-02/15-09/02 , URBROJ: 2181-175-15-01) od 26. svibnja 2015. godine u članku 22. stavku 3. riječi: ''(NN br. 67/14)'' brišu se.

**Članak 2.**

U članku 46. iza stavka 2. dodaje se stavak 3. koji glasi:

''Jedan primjerak poziva s prijedlogom dnevnog reda za sjednicu, stavlja se na oglasnu ploču Škole u roku određenom u stavku 1. ovog članka.''

**Članak 3.**

U članku 72. stavku 1. točka 27. mijenja se i glasi:

''-odlučuje o prigovoru na izrečenu pedagošku mjeru opomene, ukora ili strogog ukora''.

**Članak 4.**

U članku 83. iza stavka 3. dodaje se stavak 4. koji glasi:

''Iznimno, ravnatelj može samostalno zasnovati radni odnos s tajnikom Škole bez natječaja kada je zbog obavljanja poslova koji ne trpe odgodu potrebno zaposliti osobu na vrijeme do petnaest (15) dana, a od šesnaestog (16.) dana uz prethodnu suglasnost Školskog odbora bez natječaja na određeno vrijeme, do zasnivanja radnog odnosa na temelju natječaja ili na drugi propisan način, ali ne dulje od 60 dana računajući od prvog dana trajanja tog radnog odnosa.''

**Članak 5.**

U članku 84. riječi: ''(NN br. 40/14)'' brišu se.

**Članak 6.**

Članak 105. mijenja se i glasi:

'' Ako učenik ne dolazi redovito na nastavu ili ne izvršava druge obveze, Škola će zatražiti od roditelja ili skrbnika objašnjenje o razlozima učenikovog neizvršavanja obveza.

Pod neredovitim dolaskom u Školu smatra se neopravdani izostanak u trajanju zbog kojega se učeniku mogu izreći pedagoške mjere.''

**Članak 7.**

Članak 106. mijenja se i glasi:

''Izostanak učenika s nastave obvezno je opravdati dostavljanjem razredniku liječničke ispričnice ili ispričnice nadležne institucije koju je potpisao i roditelj odnosno skrbnik najkasnije u roku od 5 dana od povratka učenika na nastavu.

Neopravdanim izostankom ne smatra se izostanak s nastave za koji je roditelj odnosno skrbnik unaprijed tražio i dobio odobrenje i to:

* u hitnim slučajevima usmeno od učitelja za izostanak s njegova sata, najkasnije neposredno prije početka sata
* razrednika za izostanak do 3 radna dana uz pisani zahtjev razredniku za izostanak, najkasnije 1 dan prije izostanka
* ravnatelja za izostanak do 7 radnih dana uz pisani zahtjev ravnatelju za izostanak, najkasnije 3 dana prije izostanka
* učiteljskog vijeća za izostanak do 15 radnih dana uz pisani zahtjev učiteljskom vijeću najkasnije 8 dana prije izostanka.

Tijekom školske godine roditelj odnosno skrbnik može osobno ili pisanim putem opravdati izostanak svog djeteta za koji nije dostavljena ispričnica iz stavka 1. ovog članka u trajanju od najviše 3 radna dana, koji ne mogu biti uzastopni.

Izostanak s nastave iz stavka 3. ovog članka roditelj odnosno skrbnik dužan je opravdati najkasnije u roku od 5 dana nakon povratka učenika na nastavu. ''

**Članak 8.**

Članak 107. mijenja se i glasi:

''Pedagoške mjere izriču se učenicima prema odredbama Zakona o odgoju i obrazovanju u osnovnoj i srednjoj školi te Pravilnika o kriterijima za izricanje pedagoških mjera.''

**Članak 9.**

U članku 111. stavku 1. riječi: ''od završetka nastavne godine'' brišu se.

**Članak 10.**

Naslov iznad članka 124.: „X. PEDAGOŠKE MJERE“ briše se.

**Članak 11.**

Članak 124. briše se.

**Članak 12.**

Članci od 128. do 145. brišu se.

**Članak 13.**

Naslov iznad članka 146. mijenja se i glasi:

„X. TIJELA RAZREDNOG ODJELA“.

**Članak 14.**

Naslov iznad članka 150. mijenja se i glasi:

„XI. RODITELJI I SKRBNICI“.

**Članak 15.**

Iza članka 150. dodaje se članak 150.a koji glasi:

„Članak 150.a

Ako je učeniku izrečena pedagoška mjera opomene, ukora ili strogog ukora kao mjera upozorenja, roditelj ili skrbnik ima pravo prigovoru ravnatelju škole u roku od 7 dana od dana primitka pedagoške mjere upozorenja.

Ako je učeniku izrečena pedagoška mjera preseljenja u drugu školu, roditelj odnosno skrbnik ima pravo u roku od 15 dana od primitka rješenja o izrečenoj pedagoškoj mjeri preseljenja u drugu školu, podnijeti žalbu u skladu s odredbama Zakona o odgoju i obrazovanju u osnovnoj i srednjoj školi te s odredbama Zakona o općem upravnom postupku.“.

**Članak 16.**

Naslov iznad članka 156. mijenja se i glasi:

„XII. VIJEĆE RODITELJA“.

**Članak 17.**

U članku 163. stavak 3. briše se.

**Članak 18.**

Naslov iznad članka 166. mijenja se i glasi:

„XIII. RADNIČKO VIJEĆE, SINDIKAT I SKUP RADNIKA“.

**Članak 19.**

U članku 167. riječi: „(NN br. 93/14)“ brišu se.

**Članak 20.**

Naslov iznad članka 169. mijenja se i glasi:

„XIV. JAVNOST RADA“.

**Članak 21.**

U članku 169. stavku 4. riječi: „(„Narodne novine“ broj 25/13) i („NN“ br. 103/03, 118/06, 41/08, 130/11, 106/12)“ brišu se.

**Članak 22.**

Naslov iznad članka 170. mijenja se i glasi:

„XV. POSLOVNA TAJNA“.

**Članak 23.**

Naslov iznad članka 173. mijenja se i glasi:

„XVI. ZAŠTITA OKOLIŠA“.

**Članak 24.**

Naslov iznad članka 175. mijenja se i glasi:

„XVII. IMOVINA ŠKOLE I FINANCIJSKO POSLOVANJE“.

**Članak 25.**

Naslov iznad članka 179. mijenja se i glasi:

„XVIII. RAD KOLEGIJALNIH TIJELA“.

**Članak 26.**

Naslov iznad članka 181. mijenja se i glasi:

„XIX. OPĆI I POJEDINAČNI AKTI ŠKOLE, PEDAGOŠKA DOKUMENTACIJA I EVIDENCIJA“.

**Članak 27.**

Naslov iznad članka 187. mijenja se i glasi:

„XX. NADZOR“.

**Članak 28.**

Naslov iznad članka 191. mijenja se i glasi:

„XXI. PRIJELAZNE I ZAVRŠNE ODREDBE“.

**Članak 29.**

Članak 191. mijenja se i glasi:

„Opći akti škole trebaju biti usklađeni s odredbama ovog Statuta u skladu sa zakonskim odredbama.“.

**Članak 30.**

Ova Statutarna odluka stupa na snagu osmog dana od dana objave na oglasnoj ploči Škole.

|  |  |
| --- | --- |
|  | ***PREDSJEDNICA ŠKOLSKOG ODBORA*** |
|  |  |
|  | ***Marina Ležaja*** |

Utvrđuje se da je osnivač Grad Split na Prijedlog Statutarne odluke o izmjenama i dopunama Statuta Osnovne škole Slatine, Slatine dao suglasnost svojim aktom Zaključak o davanju prethodne suglasnosti na Prijedlog Statutarne odluke o izmjenama i dopunama Statuta Osnovne škole Slatine, Slatine dana 27.01.2016. KLASA: 602-02/15-01/000215; URBROJ: 2181/01-02-16-5

 Ova Odluka je objavljena na oglasnoj ploči Škole dana 25.02.2016. a stupila je na snagu 03.03.2016.

|  |
| --- |
|  |
|  | ***RAVNATELJICA*** |
|  |  |
|  | ***Željka Ninčević*** |

|  |  |
| --- | --- |
| KLASA:602-02/16-36/01 |  |
| URBROJ: 2181-175-16-01 |  |
| Slatine, 25.02.2016. |  |